מרלן פבלה

סילביה מרלן פבלה מראס (בספרדית: Silvia Marlene Favela Meraz; נולדה ב-5 באוגוסט 1976) היא שחקנית ודוגמנית מקסיקנית. היא כיכבה בטלנובלות "חתולה פראית", "רובי" ו"כנגד כל הסיכויים". בנוסף לכך, נבחרה להיות בין 50 האנשים ביפים ביותר בעולם האומנות על פי מגזין "People en español".

ביוגרפיה 
פבלה נולדה בעיר סנטיאגו פפסקיארו שבמדינת דורנגו במקסיקו לסילביה ופליפה פבלה. יש לה שלוש אחיות: לורה, מייבל ודבורה. פבלה למדה משחק במרכז לחינוך לאומניות של טלוויזיה במקסיקו סיטי. במקביל ללימודיה היא גם עסקה בדוגמנות. היא התחילה לשחק בתיאטרון לצד שחקנים כמו: הלנה רוחו וחוליו אלמאן ובמקביל הנחתה את תוכנית הטלוויזיה "Meridiano X".

הפריצה הגדולה שלה הייתה בשנת 2002 בטלנובלה "חתולה פראית", פבלה שיחקה בתפקיד הראשי לצד מריו סימרו. הטלנובלה צולמה במיאמי וזכתה להצלחה
גדולה בארצות הברית. ב-2003 חזרה פבלה למקסיקו כדי לשחק בטלנובלה "Velo de Novia" לצד השחקן אדוארדו סנטה-מרינה.

ב-2004 השתתפה פבלה בטלנובלה "רובי", שם שיחקה את דמותה של סוניה.

ב-2005 חזרה פבלה לשתף פעולה עם שחקן "סבסטיאן רולי", ששיחק לצידה ב"רובי", בטלנובלה "כנגד כל הסיכויים" (Contra viento y marea).

ב-2006 קיבלה פבלה הזמנה מסלמה הייק להשתתף בתוכנית האמריקאית "Ugly Betty", הגרסה האמריקאית לטלנובלה הקולומביאנית "אני בטי המכוערת" (Yo soy Betty, la fea).

ב-2007 השתתפה פבלה בטלנובלה "זורו: החרב והוורד" (Zorro: La espada y la rosa), הטלנובלה הראשונה בהיסטוריה שנעשתה ב-HD על ידיד טלמונדו בשיתוף פעולה עם Sony Pictures. עבור טלנובלה זו קיבלה פבלה את פרס ACE בקטגוריית שחקנית הטלוויזיה הטובה ביותר.

ב-2008 השתתפה בסרט "Playball" של אלפונסו רודריגס. בכורת הסרט התקיימה בפסטיבל הסרטים הדומיניקני הראשון של מיאמי.

ב-2011, לאחר כמה שנים של היעדרות ממסך הטלוויזיה, חזרה פבלה לשחק בטלנובלה "האחים דל מונטה" (Los herederos del Monte) לצידו של השחקן מריו סימרו, לאחר ששיחקו ביחד ב"חתולה פראית".

ב-2012 התגברה פבלה על שבץ שחוותה, כדי להתאושש, היא נאלצה לוותר על מסע הופעות של הצגת התיאטרון "Una cena con movida" לצד השחקן חואן סולר. חודשיים בלבד לאחר מכן, כבר השתתפה בטלנובלה נוספת - "El Rostro de la Venganza", שם שיחקה תפקיד כפול.

ב-2013 זכתה בתואר "La reina de los mariachis" מטעם התיאטרון במקסיקו סיטי.

נכון ל-2013, פבלה מנהלת מערכת יחסים עם הדוגמן הישראלי גיא דווידיאן.

פילמוגרפיה 
1995 - "María José" (מריה חוסה) - שיחקה את דבורה
1997 - "María Isabel" (מריה איסבל) - שיחקה את פטריסיה
1999 - "Por tu amor" (בשם האהבה) - שיחקה את מוניקה, לצד גבריאלה ספניק
1999 - "Infierno en el Paraíso" (גיהנום בגן עדן) - שיחקה את פטריסיה
1999 - "Mujeres engañadas" - שיחקה את לטיסיה, לצד לאורה לאון ואנדרס גרסיה
2000 - "Carita de ángel" - שיחקה את אמבר פרר, לצד דניאלה אדו ומיגל דה לאון
2000 - "La casa en la playa" (הבית על החוף) - שיחקה את מלנה, לצד סינתיה קליטבו וסרחיו גוירי
2001 - "La intrusa" (הפולשת) - שיחקה את גוודלופה, לצד גבריאלה ספניק וארתורו פניצ'ה
2001 - "Navidad sin fin" - מיני סדרת טלוויזיה
2002 - "Entre el amor y el odio" (בין האהבה והשנאה) - שיחקה את ססיליה, לצד סוסנה גונסאלס
2002 - "Gata salvaje" (חתולה פראית) - שיחקה את רוסאורה ריוס, תפקיד ראשי לצד מריו סימרו
2003 - "Velo de novia" (צעיף של כלה) - שיחקה את אנג'לס, לצד סוסנה גוסאלס ואדוארדו סנטה-מרינה
2004 - "Rubí" (רובי) - שיחקה את סוניה, לצד ברברה מורי, אדוארדו סנטה-מרינה וסבסטיאן רולי
2005 - "Contra viento y marea" (כנגד כל הסיכויים) - שיחקה את נטליה ריוס סולר, תפקיד ראשי לצד סבסטיאן רולי
2006 - "Ugly Betty" (בטי המכוערת) - שיחקה את האחות אווה
2007 - "Zorro: La espada y la rosa" (זורו: החרב והוורד) - שיחקה את אזמרלדה, תפקיד ראשי לצד כריסטיאן מייר וארתורו פנצ'ה
2007 - "Amor sin maquillaje" - שיחקה את ג'וזפינה
2007 - "2007 Species: The awakening" - סרט וידאו - שיחקה את אזורה
2008 - "Playball" - סרט קולנוע - שיחקה את הלנה, לצד לואיס לופס
2011 - "Los herederos del Monte" (האחים דל מונטה) - שיחקה את פאולה דל מונטה, תפקיד ראשי לצד מריו סימרו
2012 - "Corazón apasionado" - שיחקה את פטריסיה, תפקיד ראשי לצד גיא אקר
2013 - "El Rostro de la Venganza" - שיחקה את אליסיה פרר/אווה סמניאגו, תפקיד ראשי לצד סאול לסאזו
2014 - "אדון השמיים" - שיחקה את ויקטוריה נאברז (65 פרקים העונה 2)
2014 - "ג'יין הבתולה" - שיחקה בתפקיד אורח את השחקנית הטובה ביותר, בכיכובם של ג'ינה רודריגז ויעל גרובגלס.
2016-2015 - "תשוקה וכוח" - משחקת את נינה, תפקיד של מרשעת לצד חורחה סלינס, פרננדו קולונגה וסוסנה גונסאלס
2019 - "באהבה אין חוקים" - שיחקה את מוניקה אלמאזאן, בכיכובם של אנה ברנדה קונטררס ודוד ספדה.
2021 - "La desalmada" - שיחקה את לטיסיה לאגוס, לצד קימברלי דוס ראמוס וגונסלו גרסיה ויוואנקו.

תיאטרון 
"Sueños de un seductor"
"Sé infiel y no mires con quién"

קישורים חיצוניים 

 

שחקניות קולנוע וטלוויזיה מקסיקניות
שחקניות תיאטרון מקסיקניות
דוגמניות מקסיקניות
ילידות 1976